Mai multe informaţii despre utilizarea conexiunii de Internet

Software-ul HP utilizează o conexiune de Internet:
pentru a actualiza software-ul şi caracteristicile
pentru a preveni problemele
pentru a furniza asistenţă

Software-ul HP vă oferă opţiunea de a fi notificat înainte de a surveni o conexiune de Internet. În plus, puteţi să optaţi dacă instalaţi sau nu anumite componente. 

HP este angajat în protejarea confidenţialităţii şi integrităţii sistemului computerului dvs., în special când vă utilizaţi conexiunea de Internet. Datele transmise de HP de la computer vor fi utilizate pentru a determina dacă sunt necesare actualizări şi pentru a corela informaţiile furnizate cu modul în care utilizaţi produsele HP. Numele, adresa sau adresa de e-mail nu vor fi colectate fără aprobarea dvs.

Unele date pot fi utilizare sub formă anonimă şi/sau agregată pentru a permite îmbunătăţirea de către HP a propriilor produse şi servicii. Este posibil ca aceste date să fie transferate către o entitate HP care poate să fie situată în străinătate.

Adresa IP a computerului de pe care se face expedierea va fi utilizată numai pentru a permite o conexiune securizată prin Internet.

Aplicaţii software HP care se conectează prin Internet:

Tot software-ul care este instalat este guvernat de Declaraţia de confidenţialitate HP, care este situată la www.hp.com/go/privacy. Toate datele colectate sunt protejate în conformitate cu principiile de bază ale acelei politici. HP respectă confidenţialitatea clienţilor săi. Această notificare este furnizată în conformitate cu Declaraţia de confidenţialitate HP şi cu legislaţia internaţională.

Reţineţi că este posibil ca unele dintre următoarele aplicaţii software să nu fie incluse cu toate produsele. 

Înregistrare produs HP
Implicit, Înregistrare produs HP începe automat la finalizarea instalării software-ului. Pentru a permite această înregistrare automată a produsului, software-ul colectează următoarele informaţii despre produsul dvs. specific şi despre sistemul computerului:
numărul de model al produsului/numele/seria
numărul de serie
sistemul de operare al computerului
limba sistemului de operare şi setările de ţară/regiune
codul de service al produsului

Software-ul se va conecta la site-ul de înregistrare online pentru produsul HP specific, apoi transmite aceste informaţii, permiţând un proces mai simplu de înregistrare a produsului. 

Pentru a preveni ca Înregistrare produs HP să se execute şi să se conecteze la Internet, debifaţi „Register this product with HP” de la sfârşitul instalării software-ului.

Actualizare HP
Software-ul expirat poate uneori să împiedice instalarea sau funcţionarea produsului. Actualizare HP caută în mod regulat actualizări de software, ajutându-vă să aflaţi despre noul software atunci când devine disponibil. În plus, oferă descărcare imediată şi instalare automată. Actualizare HP vă ajută să menţineţi comod software-ul HP actual, atât pentru computer cât şi pentru imprimanta HP.

Întrebări frecvente despre Actualizare HP

De ce sunt importante actualizările?
Software-ul expirat poate uneori să împiedice instalarea sau funcţionarea produsului. Menţinerea în actualitate a software-ului HP poate să ajute la prevenirea apariţiei problemelor sau vă poate ajuta să găsiţi soluţii mai simplu dacă survin probleme, soluţii precum ajutor dirijat şi documente de asistenţă. 

Ce date sunt transmise pentru căutarea automată a actualizărilor?
Actualizare HP colectează şi partajează următoarele informaţii:	
numele sistemului de operare	
setarea de ţară/regiune	
setarea de limbă	
lista de imprimante HP conectate	
lista de dispozitive USB HP conectate	
lista de dispozitive grafice HP	
numărul de încercări de descărcări de software HP şi numărul de instalări reuşite

Pentru a îmbunătăţi programul Actualizare HP, acesta colectează şi fişiere jurnal create în timpul descărcărilor şi instalărilor de software HP. Aceste informaţii sunt utilizate pentru a îmbunătăţi succesul actualizărilor viitoare. Utilizatorii pot opta pentru vizualizarea informaţiilor din fişierele jurnal şi pentru aprobarea transmisiei. Aceste date sunt urmărite anonim. Actualizare HP nu ataşează identificatori unici pentru datele clientului.

Actualizările sunt descărcate şi instalate automat?
După ce aţi acordat permisiunea de căutare a actualizărilor, este posibil ca unele mici actualizări să fie descărcate şi instalate fără alte notificări, dar numai acelea care permit ca software-ul instalat în prezent să funcţioneze corect. În majoritatea timpului, veţi fi notificat când sunt disponibile actualizări şi vi se va oferi posibilitatea să alegeţi care software să fie descărcat şi instalat.

Cât de des face software-ul căutarea de actualizări?
Setarea implicită pentru Actualizare HP este să caute săptămânal actualizări. Totuşi, puteţi să modificaţi această frecvenţă accesând Actualizare HP din meniul de pornire.

Cât costă actualizările?
HP nu solicită nicio sumă pentru actualizările de software HP. Dar computerul trebuie să fie conectat la Internet pentru ca Actualizare HP să caute şi să descarce actualizări de software HP. Costul conexiunii dvs. de Internet depinde de furnizorul de servicii de Internet (ISP – Internet Service Provider). Descărcarea de software HP nu presupune mai multe costuri decât orice altă activitate de Internet pe care o faceţi singur, precum citirea mesajelor de e-mail sau navigarea pe Web.

Cum îmi protejează HP confidenţialitatea?
Actualizare HP nu vă colectează numele, adresa sau adresa de e-mail. Adresa IP a computerului este utilizată numai pentru a permite o conexiune securizată prin Internet. Actualizare HP evită crearea unui identificator unic, care să poată fi utilizat pentru identificarea computerului dvs.

Programul de participare a clienţilor HP/ Studiul de îmbunătăţire a produselor HP
Prin acordul dat pentru instalarea software-ului Program de participare a clienţilor HP/ Studiu de îmbunătăţire a produselor HP, în viitor vi se va acorda posibilitatea să participaţi la Programul de participare a clienţilor HP/ Studiul de îmbunătăţire a produselor HP. Participarea la acest program se face voluntar. Mai multe informaţii sunt furnizate când software-ul vă solicită să participaţi.

Dacă sunteţi de acord să participaţi, este posibil ca software-ul să se conecteze ocazional la HP, unde sunteţi online pentru a se transmite următoarele tipuri de date (cu permisiunea dvs.):  
informaţii despre sistemul computerului dvs., precum sistemul de operare, cantitatea de memorie, ţara/regiunea, limba şi adresa IP
informaţii despre produsele dvs. HP, precum modelul produsului şi numărul de serie
informaţii despre utilizarea produsului HP, precum numărul de pagini imprimate, modul de imprimare, suporturile de stocare, marca de cerneală sau toner şi tipurile de fişiere imprimate.
informaţii tehnice suplimentare care diferă în funcţie de produs

Informaţiile preluate sunt utilizate în formă anonimă şi agregată. Această transmisie trebuie să aibă un impact neglijabil asupra vitezei de prelucrare şi a vitezei conexiunii. HP poate să utilizeze aceste informaţii pentru a concepe produse mai bune.

Cumpărarea de consumabile HP
Când din software este selectată legătura „Shop Online”, următoarele informaţii sunt colectate şi trimise către HP:
locaţia 
limba
numărul de model al imprimantei

HP ePrintCenter
Este posibil ca pe desktop să fie amplasată o pictogramă („comandă rapidă”) care oferă o legătură către centrul online HP ePrintCenter (pentru anumite imprimante HP, este posibil să nu fie disponibilă sau instalată). Dacă aveţi o imprimantă conectată la Internet-care acceptă serviciile Web HP ePrint, HP ePrintCenter vă permite să vizualizaţi starea imprimantei, să adăugaţi sau să eliminaţi aplicaţii de imprimare şi să gestionaţi setările ePrint şi istoricul lucrărilor din orice browser Web, acasă sau în deplasare.
 
Când accesaţi online centrul HP ePrintCenter, este posibil ca datele următoare să fie trimise de la computer pentru a vă îmbunătăţi experienţa generală şi pentru a face automat pre-popularea setărilor:
locaţia (setările curente de pe PC)
limba (setările curente de pe PC)
numărul de model al imprimantei 

În nici un moment nu vor fi colectate sau transmise informaţii de identificare personale.
Pictograma HP ePrintCenter („comandă rapidă”) poate fi eliminată de pe desktop prin glisarea ei în „Coşul de reciclare” de pe desktop sau făcând clic dreapta pe pictogramă şi selectând „Ştergere”. 

Bara de instrumente HP MSN
Este posibil ca bara de instrumente HP MSN să fie instalată pe computer. Bara de instrumente HP MSN furnizează o legătură directă la resurse HP, la oferte speciale şi la caracteristici de pe Web. După ce este instalată, este posibil ca bara de instrumente HP MSN să se conecteze la Internet pentru a furniza funcţionalitate şi a căuta actualizări. 

Pentru mai multe informaţii despre bara de instrumente MSN, inclusiv actualizări, detalii şi acordul de licenţă pentru utilizatorul final Microsoft, vizitaţi http://privacy.microsoft.com/en-us/default.mspx.

Pentru a preveni instalarea pe computer a barei de instrumente HP MSN, debifaţi „HP Microsoft Printing Toolbar” de la sfârşitul instalării software-ului.  

Coupons.com
Este posibil pe computer să fie instalat software de la Coupons, Inc. Acest software vă permite să imprimaţi de pe Internet cupoane de la fabricantul imprimantei, cupoane care pot fi utilizate pentru a primi reduceri la magazine de comerţ cu amănuntul. Ca parte a instalării acestui software, este posibil ca pe computer să fie descărcat de pe Internet un identificator, în scopuri de înregistrare şi pentru a permite ca software-ul să funcţioneze corect. 

Când este utilizat pentru prima dată, software-ul Coupons, Inc. vă conectează la site-ul Coupons.com Web site (http://www.coupons.com), unde va fi necesar să citiţi şi să acceptaţi acordul de licenţă pentru utilizatorul final al Coupons.com pentru a activa software-ul şi pentru a permite imprimarea de pe Internet a cupoanelor de la fabricant. După activare, este posibil ca software-ul de imprimare Coupons.com să acceseze periodic Internetul pentru a căuta şi a descărca actualizări. 
 
Pentru mai multe informaţii despre software-ul Coupons.com, inclusiv acordul de licenţă pentru utilizatorul final şi politica de confidenţialitate ale Coupons.com, vizitaţi http://www.coupons.com.

Pentru a preveni instalarea pe computer a software-ului Coupons.com, alegeţi opţiunea de instalare care vă permite să particularizaţi instalarea software-ului şi debifaţi Coupons.com din lista de software de instalat.